2011. aasta eestlaste rööv Liibanonis

pisi|Bekaa org
2011. aasta eestlaste rööv Liibanonis oli pantvangikriis Lähis-Idas, mis kestis 23. märtsist kuni 14. juulini 2011. Seitse jalgratastel matkanud Eesti turisti rööviti Liibanoni idaosas Zaḩlah' linna tööstuspiirkonnas.

 Sündmuste kulg
Reisiseltskond saabus Liibanoni 15. märtsil. Kolm päeva hiljem liiguti Süüriasse ja 23. märtsil kell 16 kohaliku aja järgi naasti Liibanoni läbi Masnaa piiripunkti. Inimrööv toimus peale piiri ületamist. Sündmuskohale jäid matkajatest maha jalgrattad, seljakotid, isikutunnistused ja mobiiltelefonid. Relvastatud röövijad lahkusid kahe valge kaubiku ja ühe tumeda Mercedesega teadmata suunas.

30. märtsil vahistasid Liibanoni julgeolekujõud kolm röövimisega seotud isikut.

31. märtsil teatas organisatsioon Taassünni ja Reformi Liikumine (Haraket El Nahda Wal Islah), et turistid on nende käes vangis. Seni tundmatu rühmitus saatis kohalikule portaalile Lebanon Files e-kirja koos kolme eestlase dokumentide (Kalev Käosaare ja August Tillo ID-kaardi ning Madis Paluoja passi) koopiatega.

5. aprillil peeti kinni veel kolm röövile kaasa aidanud inimest.

6. aprillil esitas organisatsioon lunarahanõude, kuid summa suurus jäeti täpsustamata.

8. aprillil esitas Liibanoni sõjaväekohtu prokuratuur 11 isikule süüdistuse eestlaste röövimises.

20. aprillil laadisid röövijad YouTube'i video (kasutajakontole nimega thekidnaper2011), kus seitse eestlast pöörduvad Liibanoni peaministri, Saudi Araabia kuninga, Jordaania kuninga ja Prantsusmaa presidendi poole. See oli esimene elumärk jalgratturitest, kuid polnud selge, millal video oli filmitud, ning puudus info röövijate nõudmistest.

26. aprilliks süüdistati juhtunus ametlikult juba 16 inimest.

16. mail avaldati portaalis Naharnet.com uudis, et eestlased on üle antud röövi tellijatele ja paiknevad Fatah al-Intifada rühmituse baasis Bekaa orus Wadi al-Aswadis.

 Kannatanud 
Röövitud isikud olid Jaan Jagomägi (sündinud 1975), Kalev Käosaar (1976), Madis Paluoja (1970), August Tillo (1970), Priit Raistik (1973), Andre Pukk (1977) ja Martin Metspalu (1977). 

 Toetusavaldused 
13. mail agiteeris president Toomas Hendrik Ilves röövitute toetuseks kollast linti kandma.

 Kriisi lahendamine 
Kriisi lahendamiseks loodi kriisikomisjon, kuhu peale Eesti Vabariigi Välisministeeriumi olid kaasatud ka Kaitsepolitseiamet ja Teabeamet.

Välisministeerium saatis 24. märtsil kohale eriesindaja, diplomaat Daniel-Erik Schaeri. 28. märtsil saabus Liibanoni ka välisminister Urmas Paet. Kahepäevase visiidi ajal kohtus Paet president Michel Sleimani, peaminister Najīb Mīqātī, siseminister Ziad Baroudi, parlamendi esimehe Nabih Berriga ja teiste ametiisikutega. 19. aprillil tegi Paet Liibanoni uue visiidi.

Euroopa Liit lähetas Liibanoni Prantsuse ja Eesti detektiivid.

14. juuli hommikul 2011 pantvangid vabastati ning viidi Prantsusmaa saatkonda Beirutis. Nad saabusid Tallinna 15. juuli varahommikul Estonian Airi erilennuga.

 Viited 

 Kirjandus 
 Madis Jürgen. "Liibanon 2011". Go Group, 2012. 271 lk
 Tiit Pruuli. "Antiliibanon 2011". Go Group, 2012. 400 lk

 Välislingid 
 Liibanoni meedia: eestlaste röövijad on kindlaks tehtud Delfi, 29. märts 2011
 Portaal: ratturite röövliteks on liibanonlased ja süürlased ERR, 29. märts 2011
 Eestlaste röövi seostatakse üha enam Süüriaga ERR, 30. märts 2011
 ERR Liibanonis: oodata on arenguid ERR, 31. märts 2011
 "Aktuaalne kaamera" teeb Liibanoni arenguist erisaate ERR, 31. märts 2011
 Naharnet: peamine kahtlusalune on tabatud (isik lühiteatest ei selgu) ERR, 31. märts 2011
 Liibanoni relvajõud puistavad haarangus maju läbi Delfi, 31. märts 2011
 Eestisse on saadetud uus video Liibanoni pantvangidest Delfi, 8. juuli 2011
 Liibanonist saadeti Eestisse uus video pantvangidest Postimees, 8. juuli 2011
 Paet: röövitud meeste emotsionaalne seis pole muutunud Delfi, 9. juuli 2011
 Liibanonis röövitud eestlased on vabastatud AK video, 14. juuli 2011
 Kojusaabunud ratturid: röövijad olid lõpuks sama väsinud kui meie ERR Uudised, 15. juuli 2011
 AK erisaade, pressikonverents lennujaamas Tallinnas
 Liibanoni haarangus hukkus kaks eestlaste rööviga seotud meest postimees.ee, 20. september 2011
 Telefonikõned viisid Bekaas nelja inimese arreteerimiseni postimees.ee, 22. september 2011
 Liibanon – kaitsepolitsei ainulaadseim operatsioon postimees.ee, 22. veebruar 2012
 Liibanonis arreteeriti veel üks eestlaste rööviga seotud mees(Mohammad Tufiq al-Hujeir), postimees.ee, 15. märts 2012
 Estonian tourists kidnapped in Lebanon – Middle East. Al Jazeera English, 23. märts 2011
 7 Estonian cyclists kidnapped in Lebanon. CBS News, 23. märts 2011
 Kidnapped cyclists in Lebanon are Estonian: consul. Reuters, 23. märts 2011
 Future News: Gang of Lebanese, Syrians behind kidnapping of Estonians, nowlebanon.com
 Raid to arrest abductors of Estonians in Lebanon 
 Beirut, Updated 31 Mar 11, 12:11, Rifi Says Ringleader is Wael Abbas as ISF Makes More Arrests in Kidnapping Case, naharnet.com 

 Välisministeeriumi pressiteated 
 29.03.2011, Nr 102-E
 31.03.2011, Nr 105-E – Välisministeeriumile saabunud andmete kohaselt on Liibanoni uudisteportaalile Lebanon Files saabunud teadaanne ühelt grupeeringult, et röövitud Eesti kodanikud on nende käes. Välisministeerium jätkab koostöös Liibanoni ametivõimudega edasist uurimist ja info kontrollimist.
 31.03.2011, Nr 106-E – Liibanoni sisejulgeolekujõududega tuvastatud grupeering, kes viis läbi seitsme Eesti kodaniku röövimise.
 06.04.2011, Nr 112-E – rahanõudmise kohta

 Liibanoni välisministeeriumi info 
 8. juuli 2011, kell 6:01 Lebanese Forces Official Website New Video of Kidnapped Estonians Handed to their Country’s Authorities

 Videod 
 Röövitud jalgratturite video tekitab lähedastes ahastust Eesti Ekspress, 21. aprill 2011
 19 Apr 2011, Hostages by thekidnaper2011, youtube.com
 Estonian Hostages الاستونيون السبعة المخطوفون,by The140205 on 20 Apr 2011 
 فيديو0000  16. mai 2011, avaldatud 19. mai 2011
 Röövitud eestlastelt ilmus internetti uus pöördumine ERR Uudised, 20. mai 2011 

Kategooria:2011
Kategooria:Pantvangikriisid
Kategooria:Liibanon